Emili Poités

Emili Leon Poités (en francés: Émile Léon Pouytès; Rius de Menerbés, 1r de junh de 1924 ─ Montredon de las Corbièras, 4 de març de 1976) foguèt un vinhairon e sindicalista occitan tuat au moment d’una manifestacion viticòla en 1976.

 Biografia 
vinheta|dreita|Obsèquis d'Emili Poités a Arquetas lo 6 de març de 1976.
vinheta|dreita|Obsèquis de Joël Le Goff a Tolosa le 9 de març de 1976.

Vinhairon a Arquetas dins las Corbièras, Emili Poités participava al movement de protèsta dels vinhairons de 1976. Lo 4 de març, los vinhairons decidiguèron de far barricada al pont de camin de fèrre de Montredon. L’òrdre de repression venguèt de París, retransmés pel prefècte de region, que lo prefècte d’Aude èra considerat coma favorable als vinhairons. Joël Le Goff, commandant de CRS, foguèt tuat per un tir a distància d’un caçaire, finalament liberat en 1981. Emili Poités, lo tuèron a 400 mètres de la barricada, que sembla qu’agachava sens manifestar. La nòva de sa mòrt arrestèt la protèsta.Yvon Bertrand. "Montredon-Corbières : la tragédie du 4 mars 1976", sul blòg del Clos Aimé BERTRAND. L. Gasparotto, Quand la France coupait son vin avec du vin algérien, Le Monde, 22 juillet 2018  Narbonne. Montredon, 1976: un ancien CRS raconte, La Dépêche, 9 avril 2012 

L'enterrament d'Emili Poités amassèt mai de  personas. Marcava la fin de las manifestacions del Comitat d'Accion Viticòla, e cimentava una solidaritat vinhairona que cada annada lo primièr dimenge de març fa omenatge, al Pont de Montredon de las Corbièras, a las doas victimas dels afrontamentsIls y étaient ce funeste 4 mars 1976. L'Indépendant, 11 mars 2013.Emile Pouytès et Joël Le Goff tombaient à Montredon. La Dépêche, 6 mars 2014..

Emili Poités èra un ancian combatent de la guèrra d'Indochina.

Omenatge
Lo cantaire La Sauze creèt la cançon Montredond:

I a mantuna carrièra que portan son nom en Occitània, sustot a Cavairac, Peiriac de Menerbés, etc.. 
 Nòtas e referéncias 
Nòtas

Referéncias

Veire tanben
Ligams extèrnes
Aicí e ara. - Annada 03, n° 10, febrièr de 1981
La fusilhada de Montredon, 40 ans puèi

Categoria:Naissença dins Aude
Categoria:Decès dins Aude
Categoria:Agricultor francés
Categoria:Agricultor occitan
Categoria:Sindicalista agricòla francés
Categoria:Sindicalista agricòla occitan